*Projekts*

LATVIJAS REPUBLIKAS MINISTRU KABINETS

2022. gada\_\_\_.\_\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_ \_\_\_.§)

**Noteikumi par patērētāju informēšanu par transporta enerģijas veidu, sastāvu, īpašībām un salīdzināmajām cenām**

*Izdoti saskaņā ar “Transporta enerģijas likuma” 7.panta septīto daļu*

**I. Vispārīgais jautājums**

1. Noteikumi nosaka uz degvielas uzpildes staciju, uzpildes vai uzlādes punktu, vai citu transporta enerģijas tirdzniecības vietu, kurās transporta enerģija nepastarpināti tiek pārdota tās galapatērētājam, attiecināmās prasības patērētāju informēšanai par transporta enerģijas veidu, sastāvu, īpašībām un cenu salīdzināmās vienībās aprēķina nosacījumus un publicēšanas kārtību.

**II. Patērētājiem sniedzamā informācija par transporta enerģiju**

1. Degvielas uzpildes iekārtu sūkņus un to sprauslas, degvielas uzpildes iekārtu pistoles attiecīgajam transporta enerģijas veidam marķē atbilstoši standartā LVS EN 16942:2017 “Degvielas. Transportlīdzekļu savietojamības identificēšana. Grafiskais attēlojums lietotāju informācijai” ietvertajām prasībām.
2. Šo noteikumu 1.punktā minētajās tirdzniecības vietā redzamā vietā ir jānodrošina:
	1. norādes, ka biodīzeļdegvielu vai E85 izmantošanai nepieciešami iekšdedzes dzinēji, kas ir konstruēti vai vēlāk piemēroti šādas biodegvielas vai biodegvielas sajaukuma lietošanai;
	2. norādes par biodegvielas, tai skaitā FAME un etanola saturu – piejaukuma esamību un piejaukuma īpatsvaru, degvielā;
	3. norādes par biogāzes saturu dabasgāzē, kas tiek izmantota par transporta enerģiju;
	4. norādes par metālu piedevu saturu degvielā ar marķējuma, ko izvieto kopā ar informāciju par degvielas veidu, tekstu: “SATUR METĀLU PIEDEVAS”, ja degvielas tirdzniecības vietā patērētājam ir pieejama degviela ar metālu piedevām.
3. Šo noteikumu 1.punktā minētajās tirdzniecības vietā no 1. novembra līdz 1. aprīlim uz degvielas uzpildes tehnoloģiskajām iekārtām (degvielas uzpildes automātiem) labi redzamā vietā norāda dīzeļdegvielas aukstā filtra nosprostošanās punktu (grādos pēc Celsija), saduļķošanās punktu un degvielas klasi atbilstoši standartam LVS EN 590 “Automobiļu degvielas. Dīzeļdegviela. Prasības un testēšanas metodes”. Šī prasība attiecas arī uz citām šķidrajām degvielām, kuras paredzētas transportlīdzekļu ar kompresijas aizdedzes motoru, darbināšanai.
4. Šo noteikumu 2., 3. un 4. punktā minētās norādes, marķējuma un burtu izmēriem jābūt tādiem, lai tie būtu labi saredzami un viegli salasāmi.
5. Transporta enerģijas kvalitāti apliecinošais dokuments šo noteikumu 1.punktā minētajās tirdzniecības vietās ir jāuzrāda patērētājam vai kompetentajām iestādēm pēc tā pieprasījuma.
6. Speciālā atļauja (licence) komercdarbībai ar akcīzes precēm (naftas produktiem) vai tās kopija redzamā vietā ir jāizvieto šo noteikumu 1.punktā minētajās tirdzniecības vietā vai transporta enerģijas uzglabāšanas vietā. Speciālās atļaujas (licences) oriģinālu pēc pieprasījuma var uzrādīt arī elektroniskā dokumenta, kas parakstīts ar drošu elektronisko parakstu un laika zīmogu formātā.

**III. Patērētājiem sniedzamā informācija par transporta enerģijas salīdzināmajām cenām**

1. Publiski pieejamas uzlādes punkta vai uzpildes punkta operators savā uzlādes punktā vai uzpildes punktā, kurā uzpildei tiek realizēta gan fosilās izcelsmes degvielas, gan alternatīvās degvielas vai uzlādei arī tiek realizēta elektroenerģija redzamā vietā izvieto realizēto alternatīvo degvielu vai elektroenerģijas cenas salīdzināmās vienībās.
2. Šo noteikumu 8. punktā minēto informāciju izvieto uzlādes punktos vai uzpildes punktos pie alternatīvo degvielu uzpildes iekārtas vai elektroenerģijas uzlādes iekārtas vai publicē uzlādes punkta vai uzpildes punkta operatora tīmekļa vietnē vai mobilajā lietotnē.
3. Ja šo noteikumu 8. punktā minēto informāciju publicē uzlādes punkta vai uzpildes punkta operatora tīmekļa vietnē vai mobilajā lietotnē to var neizvietot uzlādes punktos vai uzpildes punktos pie alternatīvo degvielu uzpildes iekārtas vai elektroenerģijas uzlādes iekārtas. Vienlaikus minētajai informācijai ir jābūt pieejamai minētajos punktos un uzlādes punkta vai uzpildes punkta operatora tīmekļa vietnē vai mobilajā lietotnē ir jānorāda, ka informācija ir pieejama. Minēto informāciju ir jāuzrada patērētājām pēc tā pieprasījuma*.*
4. Ceļu satiksmes drošības direkcija katru pusgadu līdz nākamā mēneša 15. datumam nosūta Ekonomikas ministrijai datus par minētajā pusgadā tehniskajā kārtībā esošo ceļa transporta transportlīdzekļu skaitu sadalījumā pa transportlīdzekļu modeļiem automobiļu segmentos – mazā klase, kompaktā klase, vidējā un lielā klase, apvidus automobiļu klase un daudzfukciju automobiļu klase un patērētā degvielas veida – dīzeļdegviela, benzīns, sašķidrinātā naftas gāze, tikai dabasgāze, tikai elektroenerģija, tikai ūdeņradi.
5. Centrālā statistikas pārvalde katru pusgadu līdz nākamā mēnešu 15.datumam nosūta Ekonomikas ministrijai datus par minētajā pusgadā svērto aritmētisko cenu (eiro uz transporta enerģijas vienību) šādā dalījumā:
	1. dīzeļdegviela;
	2. benzīns, kura pētnieciskais oktānskaitlis ir 95 vai lielāks, bet mazāks par 98 (95. markas benzīns);
	3. benzīns, kura pētnieciskais oktānskaitlis ir 98 vai lielāks, bet mazāks par 100 (98. markas benzīns);
	4. sašķidrinātā naftas gāze (auto gāze);
	5. dabasgāze, kas tiek izmantota kā transporta enerģija;
	6. elektroenerģija, kas tiek izmantota kā transporta enerģija;
	7. ūdeņradis;
	8. elektroenerģija, kas izmantota kā transporta enerģija , kas uzpildīta mājsaimniecībās.
6. Ja Centrālai statistikas pārvaldei nav pieejama šo noteikumu 12. punktā minētie dati, Centrālā statistikas pārvalde minētos datus iegūst no komersanta, kas galapatēriņam transportā realizē šo noteikumu 12. punktā minētos transporta enerģijas veidus.
7. Patērētāju tiesību aizsardzības centrs sadarbībā ar Ekonomikas ministriju reizi pusgadā 14 dienu laikā pēc šo noteikumu 11. un 12.punktā minēto datu saņemšanas aprēķina cenas salīdzināmās vienībās saskaņā ar Komisijas 2018.gada 17.maija Īstenošanas regulā (ES) Nr.2018/732 par kopīgu metodoloģiju alternatīvu degvielu vienības cenu salīdzināšanai saskaņā ar Eiropas Parlamenta un Padomes Direktīvu 2014/94/ES noteikto metodoloģiju un ņemot vērā Ekonomikas ministrijas tīmekļa vietnē publicētās vadlīnijas.
8. Šo noteikumu 13. punktā minētās cenas salīdzināmās vienībās tiek publicētas Ekonomikas ministrijas tīmekļa vietnē līdz 5 darba dienu laikā.

 **IV. Pārejas jautājumi**

1. Šo noteikumu 11. un 12.punktā minētos datus Centrālā statistikas pārvalde un Ceļu satiksmes drošības direkcija nosūta Ekonomikas ministrijai pirmo reizi 2022.gada 15.jūlijam.
2. Šo noteikumu 13. punktā minētās cenas salīdzināmās vienībās pirmo reizi tiek publicētas līdz 2022.gada 5.augustam.

**Noteikumos iekļautas tiesību normas, kas izriet no:**

1) Eiropas Parlamenta un Padomes 1998.gada 13.oktobra Direktīvas 98/70/EK, kas attiecas uz benzīna un dīzeļdegvielas kvalitāti un ar ko groza Padomes Direktīvu 93/12/EEK;

2) Eiropas Parlamenta un Padomes 2009.gada 23.aprīļa Direktīvas 2009/30/EK, ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ Direktīvu 93/12/EEK;

3) Komisijas 2014.gada 10.jūnija Direktīvas 2014/77/ES, ar kuru groza Eiropas Parlamenta un Padomes Direktīvas 98/70/EK I un II pielikumu, kas attiecas uz benzīna un dīzeļdegvielu kvalitāti;

4) Eiropas Parlamenta un Padomes 2014. gada 22. oktobra direktīvas 2014/94/ES par alternatīvo degvielu infrastruktūras ieviešanu.

Ministru prezidents A.K.Kariņš

Ekonomikas ministrs J.Vitenbergs

Iesniedzējs:

Ekonomikas ministrs J.Vitenbergs

Vīza:

Valsts sekretārs E.Valantis